Document ID: 31991R1724

ΚΑΝΟΝΙΣΜΟΣ ( ΕΟΚ ) αριθ . 1724/91 ΤΟΥ ΣΥΜΒΟΥΛΙΟΥ της 13ης Ιουνίου 1991 για την τροποποίηση του κανονισμού ( ΕΟΚ ) αριθ . 1491/85 για την πρόβλεψη ειδικών μέτρων για τους σπόρους σόγιας
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43
την πρόταση της Επιτροπής ( 1 ),
τη γνώμη του Ευρωπικού Κοινοβουλίου ( 2 ),
τη γνώμη της Οικονομικής και Κοινωνικής Επιτροπής ( 3 ),
Εκτιμώντας :
ότι είναι αναγκαία η μεταρρύθμιση των καθεστώτων στήριξης των ελαιούχων σπόρων που εφαρμόζονται από την 1η Ιουλίου 1992 - ότι, ως εκ τούτου, το Συμβούλιο πρέπει να λάβει εγκαίρως τις αποφάσεις για το μελλοντικό καθεστώς -
ότι εάν τυχόν το Συμβούλιο δεν λάβει τις αποφάσεις αυτές εγκαίρως, τότε πρέπει να μπορέσει η Επιτροπή να λάβει τα απολύτως απαραίτητα μεταβατικά μέτρα για να αποφευχθεί κάθε διαταραχή της αγοράς -
ότι πρέπει λοιπόν να μετατεθεί στις 30 Ιουνίου 1992 το τέλος της περιόδου εμπορίας 1991/92 για τους σπόρους σόγιας -
ότι πρέπει να παραταθεί για μια τελευταία περίοδο το καθεστώς της μέγιστης εγγυημένης ποσότητας που προβλέπει το άρθρο 3α του κανονισμού ( ΕΟΚ ) αριθ . 1491/85 ( 4 ), όπως τροποποιήθηκε τελευταία από τον κανονισμό ( ΕΟΚ ) αριθ . 2217/88 ( 5 )-
ότι, προκειμένου να πραγματοποιηθεί με μεγαλύτερη ακρίβεια η εκτίμηση της παραγωγής στα πλαίσια του καθεστώτος αυτού, πρέπει να παραταθεί η προθεσμία της εκτίμησης αυτής μέχρι το τέλος του μηνός Ιανουαρίου -
ότι το επίπεδο στήριξης για τους σπόρους σόγιας στην Ισπανία πρέπει να είναι το ίδιο για την περίοδο εμπορίας 1991/92 με εκείνο που εφαρμόζεται κατά κανόνα στην υπόλοιπη Κοινότητα, εντός των ορίων της επιφανείας η οποία έχει σπαρθεί κατόπιν συμβάσεως στην Ισπανίας για το έτος 1990,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
ιΑρθρο 1
Κατά παρέκκλιση του άρθρου 1 παράγραφος 2 του κανονισμού ( ΕΟΚ ) αριθ . 1491/85, η περίοδος εμπορίας 1991/92 για τους σπόρους σόγιας λήγει στις 30 Ιουνίου 1992 .
ιΑρθρο 2
Ο κανονισμός ( ΕΟΚ ) αριθ . 1491/85 τροποποιείται ως εξής :
1 . Στο άρθρο 3α παράγραφος 1 προστίθεται το ακόλουθο εδάφιο :
"Κατά παρέκκλιση του προηγουμένου εδαφίου, το Συμβούλιο ορίζει, μόνο για την περίοδο εμπορίας 1991/92, τη μέγιστη εγγυημένη ποσότητα στο ίδιο επίπεδο με εκείνο της περιόδου 1990/92 ."
2 . Στο άρθρο 3α παράγραφος 3, οι όροι "που εκτιμάται πριν από το τέλος του δεύτερου μήνα της περιόδου εμπορίας" αντικαθίστανται από τους όρους "πριν από το τέλος του μηνός Ιανουαρίου ".
3 . Στο άρθρο 3α παράγραφος 3 προστίθεται το ακόλουθο εδάφιο :
"Κατά παρέκκλιση του πρώτου και δευτέρου εδαφίου, η προσαρμογή του ποσού της ενίσχυσης για τους σπόρους σόγιας που παράγονται στην Ισπανία για την περίοδο εμπορίας 1991/92 καθορίζεται έτσι ώστε η προσαρμοσμένη τιμή στόχου να είναι η ίδια στην Ισπανία και στην Κοινότητα με τη σύνθεσή της στις 31 Δεκεμβρίου 1985, εντός των ορίων της επιφάνειας η οποία έχει σπαρθεί κατόπιν συμβάσεως για το έτος 1990 ."
ιΑροθο 3
Σύμφωνα με τη διαδικασία που προβλέπεται στο άρθρο 43 παράγραφος 2 της συνθήκης, το Συμβούλιο θα λάβει, το αργότερο στις 31 Οκτωβρίου 1991, απόφαση για το νέο καθεστώς που εφαρμόζεται στους σπόρους σόγιας από την 1η Ιουλίου 1992 .
ιΑρθρο 4
Εάν τυχόν το Συμβούλιο δεν έχει λάβει απόφαση μέχρι τις 31 Οκτωβρίου 1991, η Επιτροπή εξουσιοδοτείται, σύμφωνα με τη διαδικασία που προβλέπειται στο άρθρο 38 του κανονισμού αριθ . 136/66/ΕΟΚ, να λάβει τα απολύτως απαραίτητα μεταβατικά μέτρα για να αποφευχθεί κάθε διαταραχή της αγοράς .
ιΑρθρο 5
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .
Τα άρθρα 1 και 2 εφαρμόζονται από την 1η Σεπτεμβρίου 1991 .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Λουξεμβούργο, 13 Ιουνίου 1991 .

Labels: 17
6